**Likumprojekta "Grozījums Krimināllikumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījums Krimināllikumā" (turpmāk – likumprojekts) paredz izdarīt grozījumu Krimināllikumā (turpmāk – KL), pastiprinot atbildību par personas nelikumīgu pārvietošanu pāri valsts robežai, t.i., paredzot, ka par tā izdarīšanu personu var sodīt ar brīvības atņemšanu un laiku līdz četriem gadiem, tādējādi nosakot, ka minētais noziegums atbilstoši sabiedrības interešu apdraudējuma raksturam un kaitīgumam, atzīstams par smagu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā konstatēto Latvijas Republikas - Baltkrievijas Republikas valsts robežas nelikumīgās šķērsošanas gadījumu skaitu un šo valsts robežas nelikumīgās šķērsošanas gadījumu skaitu straujo pieaugumu, saistībā ar ko 2021.gada 11.augustā attiecīgās valsts administratīvajās teritorijās izsludināta ārkārtējā situācija *(Ministru kabineta 2021.gada 10.augusta rīkojums Nr.518 “Par ārkārtējās situācijas izsludināšanu”)*, veikts izvērtējums atbildības regulējumā saistībā ar personu nelikumīgu pārvietošanu pāri valsts robežai.Šobrīd kriminālatbildība par personas nelikumīgu pārvietošanu pāri valsts robežai paredzēta Krimināllikuma 285.pantā.Minētā panta pirmajā daļā paredzēta kriminālatbildība par personas nelikumīgu pārvietošanu pāri valsts robežai *(mazāk smags noziegums)*. Par minētā noziedzīga nodarījuma izdarīšanu paredzēts sodīt ar brīvības atņemšanu uz laiku līdz diviem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu *(trīs līdz tūkstoš Latvijas Republikā noteikto minimālo mēnešalgu apmērā, t.i. no 1500 euro līdz 500000 euro).*Savukārt Krimināllikuma 285.panta otrajā daļā paredzēta kriminālatbildība par personu nelikumīgu pārvietošanu pāri valsts robežai, ja to izdarījusi valsts amatpersona, izmantojot savu dienesta stāvokli, vai personu grupa pēc iepriekšējas vienošanās, vai arī par vienā gadījumā vairāku personu nelikumīgu pārvietošanu pāri valsts robežai *(smags noziegums)*. Par minētā noziedzīga nodarījuma izdarīšanu paredzēts sodīt ar brīvības atņemšanu uz laiku līdz pieciem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu *(desmit līdz divu tūkstošu Latvijas Republikā noteikto minimālo mēnešalgu apmērā, t.i. no 5000 euro līdz 1000000 euro)*, konfiscējot mantu vai bez mantas konfiskācijas. Krimināllikuma 285.panta trešajā daļā paredzēta kriminālatbildība par personu nelikumīgu pārvietošanu pāri valsts robežai, ja to izdarījusi organizēta grupa vai ja tā izraisījusi smagas sekas, vai arī par liela personu skaita, tas ir, vienā gadījumā vairāk nekā piecu personu nelikumīgu pārvietošanu pāri valsts robežai *(smags noziegums)*. Par minētā noziedzīga nodarījuma izdarīšanu paredzēts sodīt ar brīvības atņemšanu uz laiku no diviem līdz astoņiem gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās.Vienlaikus Krimināllikuma 285.panta ceturtajā daļā paredzēta kriminālatbildība arī par personu nelikumīgu pārvietošanu pāri valsts robežai, ja tā izraisījusi divu vai vairāku cilvēku nāvi *(sevišķi smags noziegums)*. Par minētā noziedzīga nodarījuma izdarīšanu paredzēts sodīt ar brīvības atņemšanu uz laiku no trim līdz piecpadsmit gadiem un ar probācijas uzraudzību uz laiku līdz trim gadiem.Vērtējot Krimināllikuma 285.pantā noteiktos sodus par noziedzīgiem nodarījumiem saistībā ar personas nelikumīgu pārvietošanu pāri valsts robežai, secināms, ka attiecīgā panta otrajā, trešajā un ceturtajā daļā paredzētos sodus likumdevējs noteicis kā smagus un sevišķi smagus noziegumus. Iekšlietu ministrijas ieskatā, lai atturētu personas no personu nelikumīgas pārvietošanas pāri valsts robežai, tostarp, ja tiek pārvietota viena persona, arī Krimināllikuma 285.panta pirmajā daļā noteiktajam sodam ir jābūt pietiekami efektīvam, lai sasniegtu Krimināllikumā noteikto soda mērķi, tostarp panāktu, lai personas pildītu likumus un atturētos no noziedzīgu nodarījumu izdarīšanas.Ņemot vērā minēto, likumprojekts paredz izdarīt grozījumu Krimināllikuma 285.panta pirmās daļas sankcijā, pastiprinot atbildību par personas nelikumīgu pārvietošanu pāri valsts robežai, t.i., paredzot, ka par tā izdarīšanu personu var sodīt *ar brīvības atņemšanu un laiku līdz četriem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu*, tādējādi nosakot, ka minētais noziegums atbilstoši sabiedrības interešu apdraudējuma raksturam un kaitīgumam, atzīstams par smagu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras citas personas nelikumīgi pārvieto pāri valsts robežai. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību un administratīvo slogu nav nosakāma. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts nerada ietekmi uz valsts budžetu un pašvaldību budžetiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā likumprojekta virzības steidzamību, sabiedrības līdzdalība tā izstrādē netika nodrošināta. |
| 2. | Sabiedrības līdzdalība projekta izstrādē | Ņemot vērā likumprojekta virzības steidzamību, sabiedrības līdzdalība tā izstrādē netika nodrošināta. |
| 3. | Sabiedrības līdzdalības rezultāti | Ņemot vērā likumprojekta virzības steidzamību, sabiedrības līdzdalība tā izstrādē netika nodrošināta. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts nerada ietekmi uz pārvaldes funkcijām un institucionālo struktūru. Nav plānota jaunu institūciju izveide, esošu institūciju likvidācija vai reorganizācija.  |
| 3. | Cita informācija | Nav. |

Iekšlietu ministre M. Golubeva

I.Gorbačova -Ščogole

67219018, inguna.gorbacova-scogole@iem.gov.lv

v\_sk. = 880